Opprinnelig var det en trebrygge på stedet med tilknytning til næringsvirksomheten ved det såkalte Sukkerhuset. I 1864 ble området overtatt av Bergen og Omland havnevesen. I flere tiår var Sukkerhusbryggen ferjekai, først for Laksevågsfergen, senere for ferjesambandet Kleppestø–Bergen. Da Askøybrua ble åpnet ble ferjesambandet erstattet av hurtigbåt på samme strekning.